Kos | Solidariteit Blog
Sleutelwoord Argief vir 'kos'
Geen sterk verband tussen brandstofpryse en kospryse
Gepubliseer deur Paul Joubert op 5 Julie 2012 in Ekonomie.	20 Kommentare
Met die prys van 93-oktaan petrol wat oor die afgelope twee maande met R1,44 per liter gedaal het, is dalende brandstofpryse inderdaad goeie nuus. Vir talle mense word hierdie goeie nuus egter daardeur oorskadu dat geen noemenswaardige dalings te bespeur is in kospryse op die rakke van supermarkte nie.
Daar bestaan egter nie veel rede om te verwag dat kospryse moet daal as brandstofpryse daal nie. Lees verder ‘Geen sterk verband tussen brandstofpryse en kospryse’
VPI-inflasie gedryf deur kos en energie
Gepubliseer deur Paul Joubert op 22 September 2011 in Nuus.	9 Kommentare
Statistieke Suid-Afrika het vandeesweek die inflasiesyfers vir Augustus bekendgemaak. Die algehele verbruikersprysindeks (VPI) was 5,3% hoër in Augustus 2011 as wat dit in Augustus 2010 was. Indien kos- en energiepryse (insluitend petrol en elektrisiteit) uitgelaat word, was die styging slegs 3,8%. Kos het ŉ inflasiekoers van 7,3% in Augustus 2011 gehad, terwyl petrol se prys 23,5% hoër was as ŉ jaar gelede.
Indien die afgelope 12 maande in oënskou geneem word, kan gesien word dat kos- en energiepryse veral sedert Januarie 2011 weer groot dryfvere van inflasie geword het. In Desember 2010 was algehele inflasie 3,5%, en inflasie sonder kos- en energiepryse was 3,3%, ŉ verskil van slegs een vyfde van ŉ persentasiepunt. Sedertdien het die verskil vergroot tot 1,5 persentasiepunte.
Lees verder ‘VPI-inflasie gedryf deur kos en energie’
Kospryse styg al ses maande skerp
Gepubliseer deur Paul Joubert op 18 Augustus 2011 in Nuus.	3 Kommentare
Beide die amptelike kosprys-indeks van Statistieke Suid-Afrika en Solidariteit se eie indeks van basiese kossoorte se pryse styg nou reeds vir ses maande op ŉ volgehoue basis. Die styging in die amptelike indeks was sowat 5,9% en die basiese mandjie het ŉ styging van 7,3% getoon.
Lees verder ‘Kospryse styg al ses maande skerp’
Kospryse hoog sedert 2008
Gepubliseer deur Paul Joubert op 26 Januarie 2011 in Nuus.	2 Kommentare
Nadat onveranderde kospryse in 2010 gehelp het om inflasie in toom te bring, word daar nou weer gewaarsku dat die situasie binnekort omgekeer kan word indien onlangse stygings in talle internasionale voedselkommoditeitspryse volgehou word. Die relatief sterk rand word as een rede voorgehou waarom ons in Suid-Afrika nog nie die effek van die stygende kommoditeitspryse op die winkelrakke gewaar het nie.
Daar is ŉ mate van waarheid in hierdie stelling, maar daar is ook ŉ ander faktor wat bydra daartoe dat ons kospryse nog nie weer beduidend begin styg het nie: Gemiddeld het kospryse in Suid-Afrika nooit weer ná 2008 se styging beduidend gedaal nie.
Lees verder ‘Kospryse hoog sedert 2008′
Kos bly steeds duur
Gepubliseer deur Paul Joubert op 3 Maart 2010 in Nuus.	0 Kommentare
Daar is gedurig berigte in die media dat voedselinflasie daal. Onlangs is daar weer berig dat “voedselinflasie nou onder die Reserwebank se teiken is”. Hierdie dinge is waar – voedselinflasie het inderdaad gedaal en is nou, met ŉ jaar-op-jaar getal van 2,4%, onder die Reserwebank se teikenband van 3% tot 6%.
Hierdie berigte kan mense egter onder die indruk bring dat kospryse nou laer is as ŉ jaar gelede. Dit is ongelukkig nie waar nie. In Januarie 2010 het StatsSA se amptelike meting van kospryse in der waarheid ŉ hoogtepunt bereik. Die indekssyfer het op 110,9 te staan gekom, teenoor die vorige hoogtepunt van 110,1 in Mei 2009. Die feit dat voedselinflasie daal, beteken slegs dat disinflasie plaasvind. Disinflasie is nie dieselfde as deflasie nie. Tydens disinflasie styg pryse steeds, maar teen ŉ stadiger tempo as voorheen. Dit is slegs tydens deflasie wat pryse daal. Hoewel ons wel in drie maande van verlede jaar kortliks maand-op-maand matige deflasie van voedselpryse gesien het, was die stygings tydens die ander maande oorgenoeg om dit uit te kanselleer.
Lees verder ‘Kos bly steeds duur’
94 navrae. 0.3730 sekondes.	RSSNewsletterTwitterFacebookFlickrYouTubeSocial Slider